Þróttari vikunnar er Páll Ólafsson , fyrrum handbolta - og knattspyrnumaður í Þrótti . Páll Ólafsson , 1960 - , gekk til liðs við Þrótt þegar félagið haslaði sér völl í Sæviðarsundinu . Hann er eitthvert almesta efni sem klæðst hefur Þróttarbúningnum , bæði í handknattleik og knattspyrnu , leikinn og með góðan leikskilning . Hann beið ekki boðanna með að hefja titlasöfnunina með félaginu en strax 1972 varð hann Reykjavíkurmeistari í knattspyrnu og næstu árin á eftir komu titlarnir nánast árlega og í öllum árgöngum . Stærstu árin eru eflaust 1977 , þegar hann varð bæði Reykjavíkur - og Íslandsmeistari með 2. flokki og var í sigurliði meistaraflokks í B-deildinni . Hann var aftur í sigurliði þegar Þróttur vann B-deildina 1982 og einnig varð hann Reykjavíkur - og Íslandsmeistari í innanhússknattspyrnu 1984 . Páll leik alls 159 leiki í meistaraflokki félagsins , þar af 83 í A-deildinni þar sem hann skoraði 29 mörk og hefur enginn Þróttari náð því meti síðan . Hann var allan sinn feril meðal markahæstu leikmanna . Hann var valinn til að leika fyrir Íslands hönd í U - 16 og U - 18 ára landsliðunum og þá á hann 2 leiki með A-landsliðinu . Það var mikil eftirsjá af Páli úr knattspyrnunni , þegar hann ákvað að snúa sér alfarið að handknattleiknum . Í handknattleiknum var hann ekki síður sigursæll og vann marga titla þó ekki væru þeir eins margir og í knattspyrnunni en einn af þeim stærri er örugglega Íslandsmeistaratitillinn í 3. flokki 1976 að ekki sé talað um Bikarmeistaratitillinn 1981 sem var stórkostlegur sigur og ekki skemmdi það fyrir að vinna sér inn þátttökurétt í Evrópukeppni bikarhafa árið á eftir þar sem liðið gerði sér lítið fyrir og komst í fjögurra liða úrslit . Páll var valinn í U - 18 og U - 21 landsliðin í handboltanum og síðan lá leiðin í A-landsliðið þar sem hann lék 174 leiki og skoraði 418 mörk . Hann vakti fljótt áhuga erlendra stórliða og lék um árabil með þýsku liðunum Dankersen og Dusseldorf . Hann er einnig mjög góður golfari .